āptvā taṃ kā́maṃ yásmai kā́māyainānyuṅkte vímucyadhvamaghnyā ítyaghnyā́ haité devatrā́ devayānā íti daívaṃ hyèbhiḥ kárma karotyáganma támasaspārámasyétyaśanāyā vai tamó 'ganmāsyā́ aśanāyā́yai pāramítyetajjyótirāpāméti jyótirhyā̀pnóti yó devānyó yajñamáthainānúdīcaḥ prā́caḥ prásr̥jati tásyokto bándhustā́nadhvaryáve dadāti sa hi taí karóti tāṃstu dákṣiṇānāṃ kālé 'nudiśet